Z A P I S N I K
7. sjednice Vijeća Mjesnog odbora  „Zrinjevac“,
održane 20.prosinca 2021.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18  sati.

Nazočni članovi Vijeća:  Mirela Brkljač,Sanja Miler,Vjekoslav Miler,Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira  da je jednoglasno prihvaćen zapisnik s 6. sjednice  Vijeća Mjesnog odbora Zrinjevac, održane  15. studenog 2021. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.
Predsjednica MO Zrinjevac predlaže dnevni red kao u pozivu.
DNEVNI RED

1. Prijedlog Podružnice Čistoće za premještanjem, izmještanjem ili nadopunom spremnika za sortirani otpad
1. Aktualna problematika na području Mjesnog odbora Zrinjevac
1. Razno

Predloženi Dnevni red je jednoglasno prihvaćen.

Ad.1 Mišljenje o prijedlogu Podružnice Čistoće za premještanjem, izmiještanjem ili nadopunom spremnika za sortirani otpad

Vijeće Mjesnog odbora Zrinjevac se slaže da postoji problem sa sakupljanjem otpada pogotovo u Petrinjskoj ulici u kojoj ima više restorana i dućana koji svoje spremnike ne drže ispred svojih objekata već se isti stavljaju na hrpu. Tu situaciju onda koriste nesavjesni građani koji onda tu ostavljaju dodatan otpad prvenstveno plastiku. S obzirom na potrebe na području Mjesnog odbora Zrinjevac i na činjenicu da postoji potreba za još jednim zelenim otokom, Mjesni odbor donosi sljedeći Zaključak:




ZAKLJUČAK
O Prijedlogu Podružnice Čistoće za premještanjem, izmještanjem ili nadopunom spremnika za sortirani otpad

Vijeće Mjesnog odbora Zrinjevac jednoglasno donosi mišljenje o lokaciji za zeleni otok u Petrinjskoj ulici, kod križanja sa Amruševom ulicom. Zbog potrebe za zelenim otokom na toj lokaciji, Mjesni odbor Zrinjevac predlaže izmiještanje postaje za iznajmljivanje bicikala na drugu obližnju lokaciju. 
Ad.2 Aktualna problematika na području Mjesnog odbora Zrinjevac

S obzirom na situaciju oko postojećeg zelenog otoka u Boškovićevoj ulici te situaciju sa odlaganjem smeća u Petrinjskoj ulici kod križanja sa Amruševom ulicom, vijećnik Viktor Šarac predlaže ograđivanje oko istih kako bi se vizualno uljepšali ti dijelovi ulice i zagradilo pogled na spremnike za smeće a ograde bi bile i ekološki prihvatljive i održive. Skice prijedloga samih ograda je vijećnik poslao Predsjednici.
Vijeće Mjesnog odbora također raspravlja o problemima za parkiranje stanara pogotovo za vrijeme Adventa i predlaže da se vrijeme naplaćivanja produži na cijelu subotu i nedjelju.

Ad. 3 Razno

Nitko od članova Vijeća nije imao dodatnih pitanja ni prijedloga već su se usuglasili da za
sljedeći mjesec pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 19,00 sati.
Zapisničarka:
Zrinka Miličić

